open-index/open-wikipedia-markdown huggingface dataset:
Нојбаер против Германија

**Нојбаер против Германија** бил судски случај од 2020 година во кој група активисти тужеле поради нејасноста присутна во Законот за заштита на климата од 2019 година.

## Заднина
Активистите поддржани од Училишен штрај за климатски промени, Greenpeace, Friends of the Earth и други невладини организации изнеле тврдење дека недостатокот на сеопфатна правна рамка за намалување на емисиите на јаглерод до 2030 година ги прекршува нивните фундаментални права како што е предвидено во германскиот основен закон. Во жалбата конкретно се наведувало дека државата мора да го заштити правото на живот, личната слобода, правото на сопственост и човечкото достоинство.

## Одлука
Уставниот суд прогласил дел од Федералниот акт за заштита на климата за неуставен, бидејќи тој „не ги штити доволно луѓето од идни прекршувања и ограничувања на правата на слобода во пресрет на постепено засилување на климатските промени“. Тој пресудил против некои од нивните барања, велејќи дека тужителите не можат да докажат дека владата ја прекршила својата уставна должност.

Министерот за финансии одговорил на пресудата велејќи дека ќе соработува со Министерството за животна средина за измена на актот. Министерката за животна средина напишала дека ќе претстави нови климатски предлози во текот на летото.

## Нaвoди


Категорија:Германија во 2021 година
Адамс (подводен вулкан)

мини|Мапа од Тихи Океан
**Адамс** е подморски вулкан во Тихиот Океан, кој се наоѓа на 90 километри југозападно од Питкернски Острови.

Врвот на вулканот се наоѓа на длабочина од 39 метри. Вкупната висина на вулканот е 3500 метри. Адамс се наоѓа на околу 25 километри југозападно од друг голем подводен вулкан, Баунти. Двата вулкана доаѓаат од истата топла зона - Питкерн, која се формирала пред околу 30 милиони години и содржи уште околу 20 вулкански ридови високи околу 500 метри. Методот на калиум-40 покажал дека во плеистоценот во периодот пред 338-350 илјади години постоела активност на оваа област. Самиот Адамс е составен од трахити и е еден од најмладите вулкани во регионот.

## Надворешни врски

* 
* Volcano Live — John Search
* Volcano World — Oregon State University
Категорија:Активни вулкани
Мост на Ѓурѓевиќа Тара

**Мост на Ѓурѓевица Тара** е мост кој се наоѓа во Црна Гора.
мини
Дизајниран е од инженерот Мијат Тројановиќ,а работите ги извела фирмата Андоновиќ од Белград. Проценетите трошоци биле 11,5 милиони динари, а потоа требало да се зголемат за еден милион.

Мостот бил завршен во есента 1940 година и пуштен во сообраќај на крајот на таа година. Пробното оптоварување и свеченото пуштање во сообраќај биле планирани за пролетта 1941 година.

## Галерија

Податотека:Свјетлопис_моста_на_Ђурђевића_Тари.jpg|врска=Датотека:Свјетлопис_моста_на_Ђурђевића_Тари.jpg|Мост
Податотека:Свјетлопис_моста_на_Ђурђевића_Тари2.jpg|врска=Датотека:Свјетлопис_моста_на_Ђурђевића_Тари2.jpg
Податотека:Свјетлопис_моста_на_Ђурђевића_Тари3.jpg|врска=Датотека:Свјетлопис_моста_на_Ђурђевића_Тари3.jpg
Податотека:Свјетлопис_моста_на_Ђурђевића_Тари4.jpg|врска=Датотека:Свјетлопис_моста_на_Ђурђевића_Тари4.jpg
Податотека:Свјетлопис_моста_на_Ђурђевића_Тари5.jpg|врска=Датотека:Свјетлопис_моста_на_Ђурђевића_Тари5.jpg


## Поврзано

* ''Мостот'' (филм), југословенски филм од 1969 година.

## Надворешни врски

* Кинезите го спасуваат мостот на Ѓурѓевица Тара („Политика“, 16.05.2018)

## Наводи

Категорија:Мостови во Црна Гора
Леоноре Гевеслер

**Леоноре Гевеслер** (германски: Leonore Gewessler) е австриска политичарка од партијата „Зелени - зелена алтернатива“ и поранешна еко-активистка. Од 2014 до 2019 година, таа била извршен директор на еколошката организација Глобал 2000. Од јануари 2020 година, таа е министерка за заштита на климата, животна средина, енергија, мобилност, иновации и технологија на Австрија (во втората влада на Себастијан Курц, владата на Александар Шаленберг и владата на Карл Нехамер).

## Ран живот
Родена е на 15 септември 1977 година во Грац, Австрија. Основното образование го завршила во училиштето Сент Мариен во близина на Грац и учела во Федералното средно економско училиште во Грац.

### Образование
Гевеслер се здобила со диплома за политички науки (БА) на Универзитетот во Виена.

## Политичка кариера
Од 2014 до 2019 година, Гевеслер служела како шеф на најголемата австриска добротворна организација за заштита на животната средина и лобирање Глобал 2000. Во ова својство, таа се залагала за популарна кампања против проширувањето на старата Јадрената централа Мочовце во соседна Словачка, од советската ера, а само 100км од австриската граница.

Во преговорите за коалициска влада по националните избори во 2019 година, Гевеслер била член на делегацијата на Партијата на зелените.

## Наводи

## Надворешни врски

* Леоноре Гевеслер на веб-страницата на австрискиот парламент

Категорија:Австриски министри
Категорија:Родени во 1977 година
Категорија:Живи луѓе
Мост д-р Фрањо Туѓман (Осиек)

**Мостот д-р Фрањо Туѓман** — мост во Осиек. Ја премостува реката Драва и ги поврзува Осиек и Славонија со Барања. Мостот е долг 294 метри.

## Историја
Во 1962 година во Осиек е изграден патен мост над Драва. Својата цел ја служел до Хрватската војна за независност, кога бил урнат.

Веќе во 1993 година бил поставен камен-темелникот за изградба на новиот мост. Иницијатор за тоа бил Фрањо Туѓман, покојниот хрватски претседател во 1995 година. Денешниот мост е изграден на местото на стариот и отворен на 10 јуни истата година. На свеченото отворање присуствувал и самиот претседател Туѓман.

Од отворањето во 1995 г. до 2009 година мостот имал имиња како *Дравски мост*, *Биљски мост* итн. Во 2009 година со одлука на раководството на градот Осиек и Осиечко-барањската жупанија, мостот бил преименуван во М*ост д-р Фрањо Туѓман*.

## Наводи

Категорија:Мостови во Хрватска
Мост Арабида

**Мост Арабида** е патен и пешачки мост над реката Дуро во Португалија. Ги поврзува градовите Порто и Вила Нова де Гаја. Изграден според дизајнот на Едгар Кардосо.

Мостот е шести мост над реката Дуро според датумот на изградба во Порто (по Марија Пиа, Луис I, Понте де Сао Жоао, Понте до Фрејшо, Инфанте)

Во неговата изградба се употребени 20.000 тони цемент, 58.700 кубни метри бетон и 2.250 тони челик.
Категорија:Статии на кои им недостасуваат информации од Википодатоците
Категорија:Мостови
Мост Луис I

**Мостот Луис I** е комбиниран метален лачен мост над реката Дуро во Португалија. Ги поврзува градовите Порто и Вила Нова де Гаја. Изграден бил во 1886 година според дизајнот на Теофил - ученик и придружник на Густав Ајфел. Именуван по тогашниот владејачки крал Луис I.
[лево|мини|190x190пкс| Поглед на мостот од [Вила Нова де Гала|Вила Нова де Гаја]]
Мостот е со должина од 385,25 м и тежок 3045 тони, должината на заоблениот распон е 172 м, а неговата висина е 44,6 м. Горното ниво е наменето за поврзување на горната област на Порто, која се наоѓа веднаш до железничката станица Сао Бенто, со горниот дел на Вила Нова де Гаја. Од 2003 година, горниот дел од мостот е затворен за автомобили и се користи за трамваи и пешаци.

Мостот Луис I е уникатен симбол на градот Порто. Неговата слика често може да се најде на етикетите на локалното Порто вино.

## Наводи

## Надворешни врски

* Мостот Дом Луис на ен. Броер.бр
Категорија:Статии на кои им недостасуваат информации од Википодатоците
Категорија:Мостови во Португалија
Хоум (вулкан)

мини|Хоум вулкан
**Хоум** е подводен вулкан во архипелагот Тонга (Кралството Тонга). Врвот се наоѓа под вода на длабочина од 3 до 10 м од површината на морето. Последната ерупција се случила во 2006 година. За време на некои ерупции, се појавуваат привремени острови.  

## Поврзано

* Список на острови во Тонга
Категорија:Активни вулкани
Категорија:Острови во Океанија
Бануа - Вуху

мини
**Бануа Вуху** - подводен вулкан лоциран во областа на островите Сангихе, 45 километри јужно од вулканот Аву. Бануа Вуху е на длабочина од 5 метри. Основата на вулканот се наоѓа на длабочина од 400 метри. Во текот на 19-20 век, мали острови се појавиле до 90 метри надморска височина, но многу од нив потоа исчезнале како резултат на редовната вулканска активност. Вулканските ерупции се забележани од 1835 година до сега, вулканот се почувствувал околу десетина пати. Последната значајна ерупција се случила во 1919 година, како резултат на која во 1935 година се формирал остров долг 70 метри и висок 12 метри. Во 1968 година, во областа на вулканот било забележано заматување на водата и се почувствувале потреси. Во 2009 година на 130 километри североисточно од вулканот се случил земјотрес со јачина од 7,2 степени. 

## Надворешни врски

* 
* Volcano Live — John Search
* 
Категорија:Вулкани во Индонезија
Волтерс Шолс

**Волтерс Шолс** е група на потопени планини во близина на брегот на Мадагаскар. Волтерс шолс се 845 км јужно од Кејп Сент Мари - Мадагаскар и 1210 км источно од заливот Ричардс на африканскиот брег. Врвовите на некои од планините се само 18 метри под површината. Волтерс Шолс е дом на многу видови риби, ракови и мекотели. Откриена е во 1963 година од страна на јужноафриканската хидрографска фрегата САС *Натал* со капетан од Јохан Волтерс. Кога било откриено, имало огромна популација на ајкули од Галапагос, но тие оттогаш биле истребени.

Категорија:Индиски Океан
Мост Марија Пиа

**Мостот Марија Пиа** е железнички мост над реката Дуро во Португалија. Ги поврзува градовите Порто и Вила Нова де Гаја. Изграден e според дизајнот на Густав Ајфел во 1877 година. Именуван по сопругата на кралот Луис I, Марија Пиа од Савој.

Во 1875 година бил објавен конкурс за дизајнирање на најдобриот мост кој би можел да го скрати растојанието меѓу градовите за 12 км. Победничкото дело било на Густав Ајфел, кој ја понудил најевтината опција од осум. Изградбата започнала на 5 јануари 1876 година и завршила на 4 ноември 1877 година. За време на изградбата, Ајфел имплементирал нови инженерски решенија во комбинација од метални конструкции: мост од само еден распон, долг 160 м, го преминува Дуро, надвиснат над реката на надморска височина од 60 м. Овој мост бил светскиот шампион со најдолг распон, седум години. 

Во 1991 година, неговата употреба како премин била прекината. Во близина е изграден нов мост, Понте де Сао Жоао, дизајниран од инженерот Едгар Кардосо, а стариот мост добил статус на национален споменик.

## Надворешни врски

* Марија Пиа на ен. Броер.бр
Категорија:Мостови во Португалија
Али Хејзелвуд

**Али Хејзелвуд** е псевдонимот на италијанска писателка на љубовни романи и професорка по невронаука. Многу од нејзините дела се фокусираат на жените во СТЕМ полињата и науката. Нејзиниот деби роман, *[[Љубовна хипотеза]],* бил бестселер *на Њујорк Тајмс*.

Првиот роман на Хејзелвуд, *Љубовна хипотеза ,* бил објавен во септември 2021 година. На листата на најпродавани *на Њујорк Тајмс* бил повеќе од 40 недели. Приказната првично била напишана како фан фикција на „Војна на ѕвездите“ за Реј и Кајло Рен, која Хејзелвуд првпат ја објавила на Аркив оф аур оун (анг: **[[:en:Archive of Our Own|Archive of Our Own]])** во 2018 година. Во 2020 година, на Хејзелвуд ѝ пристапил литературен агент за приказната, кој потоа и помогнал да ја подготви за објавување. Во 2022 година, Хејзелвуд го објавила својот втор целосен роман, *Љубовни неврони*, како и три новели: *Под еден покрив*, *Заглавена со тебе* и *Под нулата.*

Во 2023 година, Хејзелвуд ги составила нејзините три новели во книга со наслов „ *Мразам да те сакам“*. Истата година, таа го издала својот трет роман за возрасни, *Љубов, теоретски*, како и нејзиниот прв роман за млади возрасни, *Шах мат. Во 2024 година, таа ја објавила паранормалната романса *Невеста*. Нејзината седма книга, *Не вљубена*, треба да излезе во јуни 2024 година.

На македонски јазик се преведени *Љубовна хипотеза* и *Љубовни неврони* од издавачката куќа „Три“.

== Личен живот ==
Хејзелвуд е родена и израсната во Италија и живеела во Јапонија и Германија пред да се пресели во Соединетите Држави за да го продолжи докторатот по [[невронаука]]. За време на нејзиното докторирање, Хејзелвуд ја истражувала симулацијата на мозокот и когнитивната неврологија.

Хејзелвуд работела како професор до 2023 година, кога направила пауза од академските кругови за да се фокусира на нејзината писателска кариера.

== Дела ==

=== Романи ===

* *Љубовна хипотеза* (2021)
* *Љубовни неврони* (2022)
* *Љубов, теоретски* (2023)
* *Шах мат* (2023)
* *Невеста* (2024)
* *Не вљубена* (2024)

=== Новели ===

* Колекција *Мразам да те сакам*(2023):
** *Под еден покрив* (2022)
** *Заглавена со тебе* (2022)
** *Под нулата'' (2022)

## Наводи

## Надворешни врски

* Официјална веб страна

Категорија:Живи луѓе
Средински гребен

**Средински гребен** е планински венец, главната вододелница на полуостровот Камчатка.

## Опис
лево|мини|194x194пкс| Гребенот Средини (област на левата река Белаја и Десна Киревна)
Должината на гребенот е околу 1200 км, просечната висина е 1200-1400 м. Тоа е длабоко расчленат систем со широк спектар на релјефни форми, кои варираат од алпски и среднопланински типови до висорамнини со лава со вулкански градби во форма на конус. Се протега од север кон југ и содржи голем број вулкани, главно штитести вулкани и стратовулкани. Покрај вулканите, се состои од висорамнини од лава, поединечни планински масиви и изолирани врвови покриени со ледници (вкупна површина 866 км²). Се издвојуваат гребените Малкински, Козиревски и Бистрински.

Највисоката точка е Ичинска Сопка (3607 м).

Голем дел од вулканите се над 2000 м, како: Хувхојтун (2618 м), Ални (2581 м), Шишел (2531 м), Остраја Сопка (2539 м). Реките, што течат од падините на Срединскиот гребен се наоѓаат многу блиску една до друга во горниот тек. Во долните и средните делови на падините има зимзелени шуми од ариш Кајандер и Ајанска смрека и листопадни шуми од камена бреза, а има и грмушки од кедар и евла и планинска тундра.
лево|мини| Средински гребен
Севкупно, гребенот се состои од 28 превои и 11 врвови, повеќето од превоите се наоѓаат во северниот дел. Гребенот е асиметричен: неговата западна падина е релативно рамна, а неговата источна падина, што се совпаѓа со раседот Централна Камчатка, е многу стрмна. За централниот дел на гребенот, вообичаени се значителни растојанија помеѓу големите врвови. Јужниот дел на гребенот се карактеризира со висок степен на дисекција во посебни масиви, кои се одликуваат со асиметрија на падините.

## Среден вулкански појас
Вулканите во Срединскиот опсег го формираат Срединскиот вулкански појас, кој е поделен на вулкански региони:

* Алнеиски вулкански регион
* Анаунски вулкански регион
* Западен вулкански регион
* Вулкански регион Ичински
* Калгаучски вулкански регион
* Козиревски вулкански регион
* Северен вулкански регион
* Седанкински вулкански регион
* Уксичански вулкански регион

## Наводи

Категорија:Планински венци во Русија
Осмиот патник: Ковенант

***Осмиот патник: Ковенант*** (), се сретнува и како ***Осмиот патник: Завет*** — американски научнофантастичен филм на ужасите од 2017 г. во режија на Ридли Скот. Тоа е продолжение на филмот „Прометеј“ од 2012 г., вториот дел од серијалот за осмиот патник (вонземјаните), и шестиот филм во вселената на „Осмиот патник“, од кои три биле режирани од Скот. Главните улоги во филмот ги толкуваат Кетрин Вотерстон, Мајкл Фасбендер и Били Крудап. Премиерата се одржала на 4 мај 2017 г. во Лондон, филмот бил објавен во ЗНД и Македонија на 18 мај, во САД на 19 мај. Екипажот на бродот *Ковенант* тргнува да колонизира нова планета, но по патот добива сигнал што ги принудува да слетаат на непозната планета, каде што прават застрашувачко откритие.

## Содржина
Екипажот на колонијалниот брод *Ковенант* се наоѓа себеси заглавен на оддалечена планета што првично изгледа како изгубен рај, само за да се открие како мрачен и опасен свет. Соочени со незамислива закана, тие ќе се обидат да избегаат.

## Улоги

## Наводи

## Надворешни врски

* Матична страница

__СОСОДРЖИНА__
__ИНДЕКС__

Категорија:Филмови од 2017 година
Категорија:Научнофантастични филмови
Категорија:Филмови
Категорија:Американски филмови
Категорија:Филмови на англиски јазик
Евтаназија

thumb|
**Евтаназија** (старогрчки: *ευθανασία*) — постапка при која со помош на лекарства се предизвикува лесна и безболна смрт на болен што страда од неизлечива болест. Евтаназијата е категоризирана на различни начини, кои вклучуваат доброволни, недоброволни и присилни. Доброволна евтаназија е кога лицето сака да му заврши животот и е законска во сѐ поголем број земји. Недоброволната евтаназија се јавува кога согласноста на пациентот е недостапна и е законска во некои земји под одредени ограничени услови, како во активен, така и во пасивен облик. Присилната евтаназија, која се прави без да се бара согласност или против волјата на пациентот, е незаконска во сите земји и обично се смета за убиство.

Почнувајќи од 2006 г., евтаназијата станала најактивната област за истражување во биоетиката. Во некои земји, се јавуваат поделени јавни противречности околу моралните, етичките и правните прашања поврзани со евтаназијата.

## Литература

* 
* 
* 
* 

## Наводи

## Надворешни врски

* Physician assisted death

__СОСОДРЖИНА__
__ИНДЕКС__
Категорија:Анестезиологија
Категорија:Етика
Категорија:Смрт
Категорија:Евтаназија
Категорија:Грцизми
Министерство за култура (Португалија)

**Министерството за култура** () — португалско владино министерство, посветено на планирање, развој, извршување и проценка на културната национална политика. Неговата официјална адреса е Дворец Ажуда во Лисабон. Од 2 април 2024 година, актуелна министерка е Далила Родригес. Како и сите други министри, така и министерот за култура е дел од Советот на министри.

## Наводи

## Надворешни врски
* Официјален сајт 

Категорија:Португалска култура
Категорија:Министерства за култура
Категорија:Статии со извори на португалски (pt)
Категорија:Министерства на Португалија
Северен (вулкан)

**Вулканот Северен** е најсеверниот од групата вулкани на Срединскиот гребен на полуостровот Камчатка. Се наоѓа во горниот тек на реките Хаилјули и Кутина, со надморска височина од 1936 метри. Дијаметарот на речиси кружниот конус е околу 12 километри. Има еден главен кратер и неколку странични кратери.

## Научни информации
Вулканот е од понова ера (холоцен). Последен пат еруптирал пред околу 3.500 години. Се наоѓа на 14-20 км источно од вулканот Војамполски, северозападно од вулканот Снег, северно од вулканот Остри на Срединскиот гребен. Протоците на лава не се застарени и вулканот се смета за активен вулкан. Се состои од главниот вулкан Северен и најголемиот кратер - вулканот Тобелстен.

Северниот вулкан почнал да се формира во доцниот плеистоцен, од исландски тип. Високиот северен крај завршува во мал стратовулкан. На источната падина се формирал мал штитовиден вулкан, а на западната падина израснал уште помал конус. Базалтичката писта и конусот Тобелстен на западната падина и поврзаните текови на лава се формирале пред околу 3.500 години.

## Надворешни врски

* 
* Severny (англ.). Global Volcanism Program. Smithsonian Institution.
* 
* 

## Наводи

Категорија:Штитести вулкани
Категорија:Активни вулкани
Категорија:Вулкани во Камчатскиот крај
Парабола за каколот

[десно|мини|250x250пкс| [Албин Егер-Линц, *Сејачот и ѓаволот*, околу 1923 година.]]
**Парабола за каколот** (исто така и **Парабола за житото и каколот**) — една од најпознатите Исусови алегориски параболи, која раскажува за човек чиј непријател посеал какол во неговите житни посеви.

Забележана е во канонското Евангелие според Матеј и во неканонското Евангелие според Тома. Кај Матеј, ја следи параболата за сејачот, а и претходи на параболата за синаповото семе.

Според наравоучението, таа е слична на параболата за мрежата, која исто така говори за одвојувањето на добрите од лошите на судниот ден .

## Парабола

### Според Матеј
Евангелието според Тома ја наведува следнава Исусова парабола:

### Според Тома
Евангелието според Тома ја наведува следнава Исусова парабола:

## Контекст
Грчкиот збор обично преведен како плевел или какол е *зизанија* (грч. ζιζάνια), множина од *зизанион* (ζιζάνιον). Се смета дека овој збор означува *[[Lolium temulentum]],* која изгледа доста слично на пченицата во раната фаза на развој.

## Толкувања
[десно|мини|251x251пкс| [Фелисјен Ропс, *Сатаната сее семе*, околу 1872 година.]]

### Според Матеј
Матеј бележи дека првото толкување на оваа парабола го дал самиот Исус. По завршување на проповедта, ги оставил луѓето и се повлекол во куќата, каде што им ја објаснил параболата на учениците:

### Подоцнежни толкувања
Иако Исус прави разлика помеѓу „синовите на царството“ и оние што не се, разликата можеби не е секогаш очигледна, како што наговестува параболата за квасот. Само судниот ден ќе биде пресвртница, кога ќе заврши периодот на тајното растење на Божјото Царство заедно со активностите на несветите и ќе осамне нова доба.

Августин напоменува дека невидливата разлика помеѓу „житото“ и „каколот“ се провлекува и низ Црквата:

### Верска толеранција
Параболата за каколот често се наведува како поддршка на верската толеранција. Епископот *Вазо* од Лиеж (околу 985 - 1048 ) се потпира на оваа приказна  докажувајќи дека „црквата треба да дозволи различноста да расте заедно со правоверноста додека Господ не дојде да ги раздели“." 

Во својата проповед, вдахновена од Исусовата парабола, Мартин Лутер нè потсетува дека само Бог може да ги одвои лажните од вистинските верници и нагласува дека убивањето на еретиците или неверниците става крај на секоја можност за нивно спасение:

Роџер Вилијамс (околу 1603–1683), баптистички теолог и основач на Род Ајленд, ја користел оваа парабола за да ја поддржи толеранцијата на владата кон сите „каколи“ во светот, бидејќи прогонството често му наштетило на „житото“. Вилијамс верувал дека Божја должност е да суди на крајот, а не човечка. Џон Милтон, во Ареопагитика (1644), исто така се осврнува на параболата бранејќи ја слободата на говорот и осудувајќи го обидот на Парламентот да го цензурира печатот:

## Наводи

## Надворешни врски

Категорија:Исусови параболи
Хикикомори

мини|257x257пкс|Хикикомори во својот дом
**Хикикомори** ( или *ひきこもり*) — поим во јапонското општество што се користи за опишување на луѓе што се повлекуваат од општествениот живот и често бараат крајни степени на изолација и затворање. Самиот збор е изведен од „хику“ (да се повлече) и „комору“ (да се изолира), што буквално значи повлекување навнатре“ или „да се биде затворен“. Хикикоморито е и општествена и психолошка појава, при што поединците понекогаш остануваат изолирани во своите домови со месеци, па дури и со години.

Хикикоморито најчесто се забележува во Јапонија, но слични појави се забележани и во други земји, како што се Јужна Кореја, САД и Италија. Се проценува дека стотици илјади поединци во Јапонија се засегнати од хикикомори. Се претпоставува дека причините за изолацијата на многу младежи во Јапонија се вкоренети во јапонската култура, образовниот систем, економската состојба на земјата и тоа што многу од овие младежи веројатно страдаат од аутизам, општествена тревожност, шизофренија или други душевни заболувања.

## Одлики
Лицата што се соочуваат со хикикомори обично:
* Избегнуваат друштвени ситуации и заемодејства. 
* Го поминуваат поголемиот дел од своето време во една соба, често потпирајќи се на членовите на семејството за поддршка. 
* Покажуваат силно претпочитање за осаменост и можат да се вклучат во самотни дејности како читање, играње видеоигри или пребарување на семрежјето.

## Претпоставки за причината
Хикикоморито е слично на општественото повлекување забележано кај некои луѓе со нарушување од спектарот на аутизам. Ова довело некои психијатри да мислат дека хикикоморито може да биде поврзано со нарушување од спектарот на аутизам и други состојби што влијаат на општественото заемодејство. Меѓутоа, овие услови можат да изгледаат поинаку во Јапонија поради нејзиниот единствен културен притисок.

## Наводи

## Надворешни врски

* 
* 

__СОСОДРЖИНА__
__ИНДЕКС__

Категорија:Економија на Јапонија
Категорија:Образованието во Јапонија
Категорија:Анксиозни пореметувања
Ѕидар

thumb|right|Ѕидар
**Ѕидар** — личност што се занимава со ѕидарство. Ѕидар е мајстор ѕидарски занаетчија  што се занимава со ѕидање ѕид, со градење куќа, градби и др.

Ѕидарот работи на поставување тули (цигла), бетонски блокови, блокови од гареж и блокови од пена, што, за разлика од другите градежни операции, се врши рачно. При поставување на ѕидови, ѕидарот ја одржува потребната дебелина и рамномерност на спојот на малтерот за обложување, ја проверува усогласеноста на хоризонталните и вертикалните редови со барањата за дизајн и ги гради аглите и свијоците на ѕидовите од цели тули (блокови), половини и четвртини.

Ѕидарот исто така користи во ѕидарството тули и блокови,  плочки, и природен  и вештачки камен  за изработка на ѕидови, надвратници, натпрозорници, подови, оџаци, и други елементи. Sидарите може да се специјализираат за  ѕидање на елементи од станбени објекти  и објекти од поголем обем.

Sидарите исто така може да санираат постари градби од тула, санираат и заменуваат стар малтер кој попуштил или испаднал со текот на годините, истовремено задржувајќи  ја безбедноста  на објектот.

## Потребни вештини

* Координација рака-око . Работниците поставуваат мазни и рамни малтер, поставуваат тули, и го прават тоа да се надмине пред малтер.
* Математички вештини. Бетонирате употребени математички вештини – вклучувајќи мерење, пресметување обем, и мешање – кога подготвувате малтер.
* Физичка кондиција. Ѕидарите мора да одржуваат постојано темпо при поставување на тулите во текот на цел ден. Не се премногу тешки, постојаното подигнување може да биде заморно.
* Физичка сила. Работниците мора да имаат поголеми за да ги зголемат големите тежини. Мора да плати и тешки алати, опрема, и други материјали, како што се вреќи со малтер и паста.
* Визуелизација. Ѕидарите треба да воочат како одговараат соодветните за да изградат привлечни и стабилни конструкции.

Ѕидарите и сродните градежни занимања поставуваат и обновуваат градежни конструкции, ѕидови и други конструкции и делови на градби од тули, блокови, камења и слично.

### Занимања во оваа група се:
* Помошен ѕидар
* Ѕидар мајстор
* Ѕидар шамотер
* Ѕидар шамотер, специјализиран
* Ѕидар на оџаци
* Ѕидар на печки
* Ѕидар и дрводелец
* Ѕидар и бетонирец
* Ѕидар за споменици од камен
* Ѕидар за поплочување на тротоари и улици

## Алати
Алати кои ги користат ѕидарите:

Различни видови на мистрија, ѕидарски длета, ѕидарски чекан, ѕидарски конец, широко ѕидарско длето, шпица, висок, секач, чекани, метро, либела, метални и дрвени маламашки, глетарици, шпакли, ѕидарски сад фангла, пердашки и сл.

Тајните на професионалната вештина на ѕидарите честопати се пренесувале од генерација на генерација.Денес постојат училишта каде овој занает се изучува теоретски и практично.

## Поврзано
* Туларски занает
* Ѕидарски занает
* Ѕидарство

## Наводи

## Надворешни врски
Мост ми ѕидаја

Како да поставите тули 

Категорија:Ѕидарство
Категорија:Занимања
Словачко востание од 1848–49

**Словачкото востание (од 1848/49)** () било востание на Словаците во западниот дел на Горна Унгарија (денешна Западна Словачка) со цел изедначување на Словаците, демократизација на политичкиот живот и социјална правда заедно со другите револуции во Хабсбуршката монархија во периодот 1848-49. Траело од септември 1848 до ноември 1849. Во октомври 1848, словачките лидери ја замениле својата оригинална унгаро-федерална програма со австро-федерална, барале одвојување на Словачки округ () од Кралството Унгарија и формирање на нов автономен округ во рамките на Хабсбуршката монархија.

## Наводи

Категорија:Воена историја на Словачка
Министерство за територијална кохезија (Португалија)

**Министерство за територијална кохезија** () *—*португалско владино министерство, одговорно за рамномерен регионален развој и за намалување на регионалните економски разлики, како и за соработка со регионалната политика на Европската Унија.

Министерството било создадено во 2019 година, во 22-та уставна влада на Антонио Коста. Во претходните кабинети, секторот за регионален развој вообичаено било одговорност на Министерот на претседателството, на министерот за економија или на министерот за животна средина.

Сегашен министер за територијална кохезија е Мануел Кастро Алмеида, од 2 април 2024 година.

## Наводи

Категорија:Министерства на Португалија
Категорија:Министерство за територијална кохезија
Министерство за надворешни работи (Португалија)

**Министерство за надворешни работи** (португалски: *Ministério dos Negócios Estrangeiros) —*  португалско владино министерство*,* одговорно за формулирање, координација и извршување на надворешната политика. Седиштето е во Лисабон, во Палатата Несесидадес. 

Под покровителство на португалското Министерство за надворешни работи е Институтот Камиес, со кој заедно со министерствата за култура и образование, ги координира културните програми во земјите од португалско говорно подрачје и низ целиот свет.

## Организациска структура

* Кабинетот на државниот министер за надворешни работи;
* Канцеларијата на државниот секретар за европски прашања;
* Канцеларијата на државниот секретар за надворешни работи и соработка;
* Канцеларијата на државниот секретар за португалски заедници;
* Генерален секретаријат;
* Генерален директорат за надворешна политика;
* Генерален директорат за европски прашања;
* Генерален директорат за технички и економски прашања;
* Генерален директорат за конзуларни прашања и прашања на португалската заедница;
* Инспекции на дипломатско-конзуларните служби;
* Португалски институт за развојна помош;
* Меѓународна гранична комисија;
* Комисија за развој на лусо-шпанските речни сливови;
* Национална комисија за УНЕСКО.

## Поврзано

* Министерот за надворешни работи на Португалија
* Надворешни односи на Португалија
* Амбасади во Португалија
Категорија:Министерства за надворешни работи
Категорија:Министерства на Португалија
Министерство за земјоделство и рибарство (Португалија)

**Министерство за земјоделство и рибарство** (португалски: *Ministério da Agricultura e Pescas*) —португалско владино министерство, одговорно за спроведување на јавните политики, за надгледување на прашањата поврзани со земјоделството и сродните активности како што се шумарство, сточарство, храна и руралниот развој и рибарство. 

## Историја
Министерството за земјоделство за прв пат било создадено во 1918 година. Оттогаш било укинато и повторно воспоставено под различни имиња:
* 1918 - Министерство за земјоделство
* 1932 - Министерство за трговија, индустрија и земјоделство
* 1933 - Министерство за земјоделство
* 1940 - Државен потсекретаријат за земјоделство, оддел на Министерството за економија
* 1958 - Државен секретаријат за земјоделство, оддел на Министерството за економија
* 1974 - Министерство за земјоделство и трговија
* 1974 - Државен секретаријат за земјоделство, оддел на Министерството за економска кординација
* 1974 - Државен секретаријат за земјоделство, оддел на Министерството за економија
* 1975 - Министерство за земјоделство и рибарство
* 1981 - Министерство за земјоделство, трговија и рибарство
* 1993 - Министерство за земјоделство, шумарство и храна
* 1986 - Министерство за земјоделство, рибарство и храна
* 1991 - Министерство за земјоделство
* 1995 - Министерство за земјоделство, рурален развој и рибарство
* 2004 - Министерство за земјоделство, рибарство и шумарство
* 2005 - Министерство за земјоделство, рурален развој и рибарство
* 2011 - Министерство за земјоделство, море, животна средина и планирање
* 2013 - Министерство за земјоделство и море
* 2015 - Министерство за земјоделство, шумарство и рурален развој (секторот за рибарство бил интегриран во Министерството за море)
* 2019 - Министерство за земјоделство
* 2022 - Министерство за земјоделство и храна
* 2024 - Министерство за земјоделство и риболов

## Надворешни врски

*  (порт.)  Официальный сайт 
Категорија:Министерства за земјоделство
Категорија:Министерства на Португалија
Министерство за образование, наука и иновации (Португалија)

**Министерство за образование, наука и иновации** (португалски: *Ministério da Educação, Ciência e Inovação*) — португалско владино министерство, одговорно за дефинирање, координирање, спроведување и евалуација на националните политики насочени кон системот на општо и високо образование, науката и информатичкото општество, формулирање на политики за квалификации и обука.  

## Организациска структура
На министерот за образование и наука му помагаат следните државни секретари:

* Државен секретар за високо образование;
* Државен секретар за наука;
* Државен секретар за образование и училишна администрација;
* Државен секретар за основно и средно образование.

## Историја

* Министерство за јавно образование (1870 - 1870)
* Министерство на Кралството (1870 - 1890)
* Министерство за образование и ликовни уметности (1890 - 1892)
* Министерство за образование (1913 - 1974)
* Министерство за образование и култура (1974 - 1975)
* Министерство за образование и научно истражување (1975 - 1978)
* Министерство за образование и култура (1978 - 1978)
* Министерство за образование и научно истражување (1978 - 1979)
* Министерство за образование (1979 - 1980)
* Министерство за образование и наука (1980 - 1981)
* Министерство за образование и универзитети (1981 - 1982)
* Министерство за образование (1982 - 1985)
* Министерство за образование и култура (1985 - 1987)
* Министерство за образование (1987 - 2011)
* Министерство за образование и наука (2011 - 2015)
* Министерство за образование (2015 - 2024)
* Министерство за образование, наука и иновации (2024 - )

Помеѓу 2002 и 2011 година во Португалија, имало и други министерства за високо образование под следниве имиња:

* Министерство за наука и високо образование (2002 - 2004)
* Министерство за наука, иновации и високо образование (2004 - 2005)
* Министерство за наука, технологија и високо образование (2005 - 2011)

## Надворешни врски

* Официјален сајт 
Категорија:Министерства за образование
Категорија:Министерства на Португалија
Категорија:Министерство за наука и технологија
Невидливиот живот на Ади ЛаРу

***Невидливиот живот на Ади ЛаРу*** е роман од жанрот фантазија на американската авторка В.Е. Шваб. Објавен е на 6 октомври 2020 година. Приказната следи една млада Французинка во 1714 година која склучува зделка со Темнината што ја прави бесмртна, но ја проколнува да биде заборавена од сите што ќе ги сретне. Поманот бил широко пофален и номиниран за наградата Локус за 2021 година за најдобар роман за фантазија*.*

## Заплет
Приказната не носи помеѓу наративот во денешен Њујорк и ретроспективите почнувајќи од детството на Ади во Франција до нејзините искуства од патувањето низ светот и сведочењето на големи историски настани.

Романот започнува во раните 1700-ти, следејќи ја Ади како млада жена оптоварена со принуден брак и се моли на боговите за својата слобода. Случајно го привлекува вниманието на богот на ноќта, кој подоцна ќе го нарече Лук, кој и го ветува целото време што ќе го посака со предупредување дека никој никогаш нема да ја памети. Со текот на времето таа суптилно влијае на многу луѓе, оставајќи траги во историјата и инспирирајќи песни и уметност.

## Прием
*Невидливиот живот на Ади ЛаРу* бил на листата на најпродавани ''на Њујорк Тајмс'' 37 последователни недели до јули 2021 година.

Кејтлин Паксон од НПР го пофалила романот, особено вниманието на уметноста: „нејзините седум препознатливи пеги... таа се обидела да се втисне во умот на уметникот... минливи впечатоци на заборавен бесмртен. Заедно, тие ни даваат огромно чувство на итност при што го разбираме копнежот на Ади да биде запаметена на таков конкретен и висцерален начин“.

*[[Осврти на Киркус|Киркус ривју]]* го означил романот како „волшебна приказна“ која ќе ги натера читателите да „останат цела ноќ читајќи - богата и задоволувачка, чудна и беспрекорно изработена“. Елен Мортон од Вашингтон поуст го нарече „tour de force“, пофалувајќи го моментумот, контемплативната приказна и истражувањето на идентитетот.

Меган Калстром од *Слејт* го забележала внимателното внимание дадено на деталите, завршувајќи ја својата рецензија: „Слично како седумте пеги што го посипуваат лицето на Ади, ние создаваме свои соѕвездија и додека живееме низ овие затемнети денови, се чувствувам посветло затоа што ја додадов *Ади* на мојата“.

## Филмска адаптација
Во ноември 2021 година, било објавено дека се планира филмска адаптација на романот. Се вели дека Шваб ги напишала раните нацрти на сценариото пред да го предаде на дуото Августин Фризел и Дејвид Ловери; при што првиот исто така планирал да го режира филмот. Алан Сигел, Даниел Робинсон, Џерард Батлер, како и Шваб дејствуваат како продуценти на проектот.

## Наводи

Категорија:Американска книжевност
Долна Лакавица

**Долна Лакавица** или само **Лакавица** (, до 1927 г. *Λακάβιστα*, *Лакавица*) — поранешно село во Драмско, Егејска Македонија, на територијата на денешната општина Неврокоп во областа Источна Македонија и Тракија, Грција. Сè до 1920-тите било населено со Македонци-муслимани.

## Географија
Селото се наоѓа на југозападните падини на Родопите и спаѓа во историско-географската област Чеч. Соседни села се Ловчишта, Осеница, Попово Село, Странен, Борово, Даблен и Оштица. Низ селото тече рекичка која се влева во Мужделска Река.

## Историја
### Во Отоманското Царство
Во подробен регистар за санџакот Паша од 1524-1537 г. Долна Лакавица (*Лукавиче-и бозург*) се води вака — муслимани: 2, ергени - 1; немуслимани: 27, ергени - 6, вдовици - 1. Во скратен регистар од 1530 г. за Долна Лакавица (*Лъкавиче-и Ќучук*) се вели муслимани: 5 домаќинства, ергени - 8; немуслимани: 15 домаќинства, ергени - 3, вдовици - 5. Во подробен регистар на санџакот Паша од 1569-70 г. даночно обврзаното население на селото е претставено вака: муслимани - 10 семејства и 13 ергени; немуслимани - 4 семејства и 3 ергени. Во подробен регистар за собирањето на данокот авариз од Неврокопската каза за 1723&nbsp;г. од селото Долна Лакавица (*Л’кавиче-и изир*) се попишани 7 муслимански домаќинства.

Во XIX век Долна Лакавица било муслиманско село во Неврокопската каза. Во „Етнографија на вилаетите Адријанопол, Монастир и Салоника“ се вели дека во 1873 г. *Долна Лековица* (*Dolna-lekovitsa*) било село со 32 домаќинства на 86 жители Македонци-муслимани. Според Стефан Верковиќ кон крајот на XIX век Долна Лакавица имала 106 мажи Македонци-муслимани, кои живееле во 32 куќи.

Според статистиката на Васил К’нчов („Македонија. Етнографија и статистика“) во 1900 г. *Долна Лакавица* била македонско муслиманско село. Во него живееле 250 Македонци-муслимани во 50 куќи.

### Во Грција
Во Првата балканска војна во 1912 г. селото е окупирано од бугарска војска. По Втората балканска војна во 1913 г. истото е припоено кон Грција. Според грчка статистика, во 1913 г. во Долна Лакавица (*Λακάβιτσα*, *Лакавица*) живееле 326 лица. Во 1920 г. селото имало 390 жители.

Во 1923 г. жителите како муслимани се иселени во Турција по сила на Лозанскиот договор, а на нивно место се доведени грчки колонисти од Турција. Ти се населиле во селото Чобанчешмеси кај Кешан во Одринско. Во 1927 г. селото е преименувано во *Лакуда* (*Λακκούδα*). Во 1928 г. Долна Лакавица се состоела од 77 лица (25 семејства) грчки доселеници од Турција. Селото е напуштено за време на Граѓанската војна (1946 - 1949) и повеќе не е обновено.

## Наводи

Категорија:Историски села во Неврокоп (Егејска Македонија)
Категорија:Чеч
Сакубитрил/валсартан

**Сакубитрил/валсартан**, со заштитено име **Ентресто**, е фиксно дозен комбиниран лек кој се користи во третманот на срцева слабост. Се состои од неприлизинскиот инхибитор сакубитрил и ангиотензин рецепторен блокатор валсартан. Оваа комбинација понекогаш се опишува како „ангиотензин рецепторен-неприлизински инхибитор“ (ARNi). Во 2016, Американскиот колеџ за кардиологија/Работната група на Американското здружение за срце го препорача како замена за АКЕ инхибитор или ангиотензин рецепторен блокатор во третманот на срцева слабост со намалена ејекциона фракција.

Потенцијални несакани ефекти вклучуваат ангиоедем, нефротоксичност, и хипотензија.

Бил одобрен за медицинска примена во САД и Европската Унија во 2015 година, и во Австралија во 2016 година. Во 2021, бил 189ти најчесто пропишуван лек во САД, со повеќе од 2милиони рецепти.

## Наводи

Категорија:Лекови кои делуваат на кардиоваскуларниот систем
4chan

**4chan** (се чита: *Форчан,* ) — анонимна англиска веб-страница за прикачување и гледање слики, како и семрежен форум. 4chan е создаден под влијание на јапонскиот Futaba Channel. Во мигов, тој го надминал Futaba Channel во однос на раздвиженоста и популарноста и е најголемата страница за прикачување слики во светот.

Форчан бил откриен на 1 октомври 2003 г. од Кристофер Пул, познат како „moot“. Првично, во голема мера ги подражавал јапонските страници за прикачување слики, особено Futaba Channel (или 2chan). Првите делови биле создадени за објавување слики и разговарање за манга и аниме. Но популарноста на страницата брзо пораснала, а разговорните теми се прошириле, па се појавиле делови посветени на видеоигри, музика, книжевност, политика, фитнес и спорт.

Веб-страницата често се поврзува и со бројни семрежни поткултури и активизам како „Анонимус“ и популаризирање и создавање на мемови. 4chan е исто така главно место за организирање и извршување на пакости, преплавување разговорни соби и онлајн игри, како и масовни семрежни напади.

## Наводи

## Надворешни врски

* Матична страница
* Archived TED talk about 4chan by its creator

__СОСОДРЖИНА__
__ИНДЕКС__

Категорија:Мрежни места
28 дена подоцна

***28 дена подоцна*** () — британски постапокалиптичен филм на ужасите во режија на Дени Бојл и сценарио на Алекс Гарланд. Главната улога ја играл Килијан Марфи, а споредните улоги ги толкуваат Наоми Харис, Кристофер Еклстон, Ноа Хантли, Меган Бернс и Брендан Глисон. Филмот следи велосипедски курир што се буди од кома за да открие дека случајното ослободување на многу заразен, насилен вирус предизвикал распад на општеството.

## Содржина
Филмот започнува со драматичен упад на активисти за заштита на животните во истражувачка установа преполна со заразени мајмуни. Овој чин ненамерно ослободува смртоносен вирус, претворајќи ги заразените во бесни, убиствени суштества. Во рок од 28 дена, вирусот го опустошува светското население, оставајќи само неколку преживеани да се соочат со застрашувачкиот предизвик за заштита на иднината на човештвото. Освен тоа, нивната борба е усложнета од закани што се протегаат надвор од самиот вирус.

## Улоги

## Занимливости
По завршувањето на филмот, режисерот Дени Бојл изјавил дека уживал во снимањето на филмот иако било многу тешко да се прикажат сцените на разурнатиот Лондон. Бојл понатаму изјавил дека најмногу уживал во снимањето сцени на човечки гнев.

## Наводи

## Надворешни врски

__СОСОДРЖИНА__
__ИНДЕКС__

Категорија:Филмови од 2002 година
Категорија:Британски филмови
Категорија:Филмови на англиски јазик
Гарфилд (филм од 2024)

***Гарфилд*** (, буквално: *Гарфилд: Филмот*) — американски компјутерски анимиран комичен филм заснован на стриповите на Џим Дејвис за мачката Гарфилд. Режисер е Марк Диндал, сценарист Дејвид Рејнолдс, а продуценти се Columbia Pictures и Alcon Entertainment, за кои филмот е првиот анимиран проект со DNEG Animation. Филмот е распределен од Sony Pictures Releasing. Гласовната екипа го вклучувала Крис Прат како гласот на насловниот лик, заедно со другите гласовни глумци: Николас Холт, Сесили Стронг, Хана Водингем, Винг Рејмс, Семјуел Л. Џексон и Снуп Дог.

Премиерата на филмот во САД била на 24 мај 2024 г., а во Македонија на 23 мај истата година.

## Содржина
По неочекуваното обединување со неговиот одамна изгубен татко — мачорот Вик — Гарфилд и Оди се принудени да го напуштат својот разгален живот за да му се придружат на Вик во урнебесен грабеж со високи залози.

## Наводи

## Надворешни врски

* Матична страница 

__СОСОДРЖИНА__
__ИНДЕКС__

Категорија:Филмови од 2024 година
Категорија:Филмови
Категорија:Филмови на англиски јазик
Категорија:Американски филмови
Категорија:Американски цртани филмови
Категорија:Цртани филмови
Категорија:Гарфилд
Категорија:Анимирани филмови на Columbia Pictures
Категорија:Филмови на Columbia Pictures
Категорија:Американски комедии
Светозар Велјаноски

**Светозар А. Велјаноски - Зоре** ( во   —  во ) — македонски партизан, учесник во НОВ на Македонија.

## Животопис
лево|мини|Споменик на НОБ во Сланско, на чија плоча е испишано името и на Светозар.
Кон единиците на НОВ на Македонија пристапил доброволно. Учествувал во повеќе борби за ослободување на земјата. Загинал во борбите за ослободување на Косово и Метохија.

## Наводи


Категорија:Учесници во НОБ
Живко Дејаноски

**Живко Д. Дејаноски** ( во   —  во ) — македонски партизан, учесник во НОВ на Македонија.

## Животопис
По занимање бил земјоделец. Кон единиците на НОВ на Македонија пристапил доброволно. Загинал во борбата кај селото Здуње на 28 август 1944 година.

## Наводи


Категорија:Починати во Здуње (Порече)
Категорија:Учесници во НОБ
Ефремија Наумоски

**Ефремија У. Наумоски** ( во   —  во ) — македонски партизан, учесник во НОВ на Македонија.

## Животопис
По занимање бил земјоделец. Кон НОВ на Македонија пристапил доброволно, како борец во Првата македонско-косовска ударна бригада. Загинал во борбите за ослободување на Охрид на 7 ноември 1944 година.

## Наводи


Категорија:Учесници во НОБ
Сараевска хагада

мини|298x298пкс| Страна од сараевската Хагада
**Сараевска Хагада** (- приказна, прераскажување, раскажување) — еврејски ракопис насликан кодекс, кој потекнува од средновековна Шпанија. Се смета за една од најубавите книги од ваков вид и се чува во Националниот музеј во Сараево и е во негова сопственост од 1894 година, а пред тоа припаѓала на еврејското семејство Коен од Сараево.

## Историја
Се претпоставува дека е создадена околу 1350 година во Барселона, која тогаш била дел од Кралството Арагон. Сараевската хагада ја напуштила Шпанија заедно со Евреите во 15 век а постојат податоци дека уште во 1609 г. се наоѓала во Италија.

Содржината на сараевската хагада била напишана со калиграфско писмо на обработена и рафинирана кожа, во период кога хартијата сè уште не била влезена во масовна употреба. Оваа исклучителна ракописна книга има 142 пергаментни листови, со димензии 16,5х22,8 см. Тие се врзани во табаци од по осум или дванаесет страници. На првите 34 листови има 69 минијатури со сцени од библиската историја, од создавањето на светот до смртта на Мојсеј и со приказ на локалните обичаи за пасха. Текстот е напишан на 50 листови со квадратно хебрејско писмо од средновековен шпански тип со илуминации, знамиња и магискули (големи почетни букви) во боја и со позлата и други уметнички решенија во кои може да се види готско-провансалското влијание. На крајот од кодексот има додаток со збирка песни, избор од Талмудот, молитвеник и Библијата со делови за други празници, без украси.

## Наводи

## Литература

* 
* К. Рот:*Сарајевска хагада и њен значај у историји уметности*, Јеврејски алманах за год 1959—1960, Београд стр. 16—28
Категорија:Култура на Сараево
Категорија:Историја на Босна и Херцеговина
Категорија:Историски дела
Николас Галицин

**Николас Димитри Константин Галицин** (; Лондон, 29 септември 1994 година) е британски актер и пејач.

## Биографија
Неговиот татко, Џефри Гaлицин, се занимава со претприемништво и е дел од руската благородна династија Гaлицин, која побегна во Англија по Октомвриската револуција  и Црвениот терор. Неговиот татко бил и градски финансиер. Неговата мајка е Гркинка по име Лора Галицин (родено Папајани). Неговата сестра Лекси Галицин е илустратор и стилист за ентериери. Се школувал во родната Англија.

Во детството играл рагби и фудбал, а учествувал и на окружни натпревари во атлетика.

## Филмографија

### Филм

### Телевизија

## Наводи

## Надворешни врски

* 

Категорија:Англиски пејачи
Категорија:Англиски глумци
Категорија:Живи луѓе
Категорија:Родени во 1994 година
Категорија:Англиски филмски глумци